ઇરાનના ૫૦૦૦ વર્ષની ઊજવણી ગઈ સદીમાં ઉજવાઈ ત્યારે ઈરાનના શાહે પહેલા "આર્યમિહિરનું બિરુદ ધારણ કર્યું હતું. ઈરાનના રાજાઓ પોતાને આર્યપ્રજાના વંશજો માનતા. આ ઉજવણી દરમિયાન ૫૦૦૦ વર્ષ પહેલાં સૈનિકો જે પહેરવેશ પહેરતા તેવો જ પહેરવેશ પહેરાવી પરેડ કરાવેલી અને પ્રાચીન સંસ્કૃતિને જીવંત કરી ઈરાનના લોકોને પોતાના આર્યમૂળનો અહેસાસ કરાવ્યો હતો. (આ ઉત્સવનો વિગતવાર લેખ હિન્દી સાપ્તાહિક ‘ધર્મયુગ’માં પ્રગટ થયેલો.) પરંતુ કટ્ટર ધર્મગુરુ ખોમેનીના આવ્યા બાદ આર્ય-મૂળનો વિચાર ખતમ કરી ઝનૂની ધર્માંધતાની લહેર ઈરાનમાં પ્રસરાવી પરિણામે ઇરાનના શાહને ઈરાનમાંથી ભાગી જવું પડેલું અને યુરોપમાં આસરો લેવા મજબૂર થવું પડેલું.